Un șofer de 63 de ani a ajuns la spital după ce s-a răsturnat cu autoutilitara pe DN 1, în zona Movila Vulpii. Acesta nu consumase alcool înainte de a se urca la volan. Accidentul s-a produs joi dimineață.
Potrivit primelor rezultate ale anchetei derulate de polițiști la fața loclului, șoferul care conducea o autoutilitară ar fi pierdut controlul asupra direcției de deplasare, a părăsit partea carosabilă și a intrat în coliziune cu un ansamblu de vehicule care se afla staționat în afara părții carosabile.
În urma coliziunii, autoutilitara s-a răsturnat.
Șoferul implicat în accident a fost transportat la spital pentru îngrijiri medicale.
Circulația rutieră este restricționată pe prima bandă a sensului de mers Brașov – Ploiești, valorile de trafic fiind în creștere.
Se estimează reluarea normală a circulației după ora 09:00.
VIDEO